Regulament+de+funcţionare+Cons+Elevilor

ŞCOALA CU CLASELE I-VIII “MIRCEA ELIADE” SATU MARE Art. 1. Consiliul elevilor din Şcoala cu clasele I-VIII „MIRCEA ELIADE” funcţionează pe baza Legii învăţământului ,a Ordinului MEC nr.4925/2005 precum şi a Ordinului ministrului Educaţiei ,Cercetării şi Tineretului nr2782/12.12.2007 privind Regulamentul de organizare şi funcţionare al Consiliului Naţional al elevilor. Art.2. Consiliul elevilor din Şcoala cu clasele I-VIII „MIRCEA ELEIADE” Satu Mare este format din liderii claselor IV-VIII. Art.3. Consiliul funţionează după următoarea structură: Consiliul pe şcoală al elevilor şi Comitetul Consiliului care are în componenţă: preşedinte, 2 vicepreşedinţi, un secretar şi 5 membri. Art.4.Membrii consiliului vor fi desemnaţi la începutul lunii octombrie a fiecărui an şcolar,după alegerea în mod democratic a liderilor claselor IV-VIII. Art.5. Comitetul Consiliului va fi ales în mod democratic dintre membrii Consiliului, în prima întâlnire a acestuia. Art.6. Consiliul se întruneşte în prima zi de joi a fiecărei luni sau ori de câte ori se solicită de către un membru al Consiliului, de către preşedintele acestuia ,de către consilierul educativ sau la cererea motivată a unui elev al şcolii. Art.7. Fiecare întâlnire va avea o tematică, stabilită prin propunerile şi votul membrilor; în cazul în care se solicită mai multe teme de dezbatere ficare dintre acestea va fi luată în dezbatere. Art. 8. Fiecare întâlnire va fi prezidată de către consilierul educativ şi/sau de către preşedintele Consiliului elevilor;procesele verbale vor fi întocmite de către secretarii Comitetului sau de către consilierul educativ. Art.9. Membrii Consiliului sau ai Comitetului pot absenta motivat de trei ori;în cazul absentării îşi vor trimite un înlocuitor iar la a patra absenţă vor fi excluşi. Art.10. Membrii Consiliului vor constitui modele pentru ceilalţi elevi,prin modul de conduită şi rezultate obţinute la învăţătură atât în şcoală cât şi în comunitate. Art.11 Membrii Consiliului nu pot avea medii generale sub 9. Art.12. Membrii Consiliului au obligaţia de a informa claselor lor tot ceea ce se discută sau se hotărâşte în şedinţele acestuia. Art.13. Membrii Consiliului au obligaţia de a aduce îmbunătăţiri prezentului regulament. Art.14. Membrii Consiliului au dreptul de a atrage atenţia elevilor care nu respectă normele de disciplină sau Regulamentul de ordine interioară al şcolii şi de a sancţiona prin mustrări verbale sau scise comportamentul inadecvat al elevilor şi de a înştiinţa diriginţii asupra faptelor sancţionabile ale elevilor. Art.15. Consiliul elevilor are obligaţia de a iniţia şi organiza Campanii de combatere şi prevenţie a abandonului şcolar, a absenteismului,a consumului de alcool, tutun, droguri,a delincvenţei juvenile, a discriminării sociale, rasiale sau a copiilor cu cerinţe educaţionale speciale. Art.16. Consiliul elevilor are posibilatea de a încuraja şi recompensa elevii care s-au remarcat în cadrul activităţilor extraşcolare. Art. 17. Recompensarea poate fi efectuată fie prin popularizarea acestor elevi în Şcoală,clasă, mass-media, diplome sau la propunerea motivată a acestora şi prin recompense materiale oferite de către sponsori. Art. 18. Consiliul elevilor va realiza diplome proprii care vor fi înmânate elevilor cu rezultate deosebite. Astfel de diplome pot fi acordate şi diriginţilor sau profesorilor care au coordonat activităţile elevilor. Art. 19. Consiliul elevilor are posibilitatea de a solicita prezenţa Direcţiunii Şcolii sau a cadrelor didactice la întâlnirile acestuia,în cazul în care se dezbat probleme care necesită această prezenţă. Art. 20. Membrii Consiliului şi al Comitetului au obligaţia de a respecta prezentul Regulament şi de a-i aduce îmbunătăţiri.

Satu Mare, 6 oct.2005